CELEX: 32011R0259
Language: bg
Date: 2011-03-16 00:00:00
Title: Регламент (ЕС) № 259/2011 на Комисията от 16 март 2011 година за изменение на Регламент (ЕС) № 642/2010 на Комисията относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури

17.3.2011   
            
            
               BG
            
            
               Официален вестник на Европейския съюз
            
            
               L 70/31
            
         РЕГЛАМЕНТ (ЕС) № 259/2011 НА КОМИСИЯТА
   от 16 март 2011 година
   за изменение на Регламент (ЕС) № 642/2010 на Комисията относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 143 във връзка с член 4 от него,
   като има предвид, че:
   
               (1)
            
            
               В член 5 от Регламент (ЕС) № 642/2010 на Комисията от 20 юли 2010 година относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (2) се посочват елементите за определяне на представителните вносни цени CIF, посочени в член 136, параграф 2 от Регламент (ЕО) № 1234/2007, за зърнените култури, посочени в член 2, параграф 1 от Регламент (ЕС) № 642/2010.
            
         
               (2)
            
            
               Въпреки факта, че член 2, параграф 1 и член 5, параграф 1 от Регламент (ЕС) № 642/2010 се отнасят до висококачествената обикновена пшеница, приложение III към посочения регламент включва борси за котировка и референтни сортове и за обикновената пшеница със средно и ниско качество. За да се осигури последователност е целесъобразно от приложението да бъдат премахнати котировките и сортовете за обикновената пшеница със средно и ниско качество.
            
         
               (3)
            
            
               Поради това Регламент (ЕС) № 642/2010 следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕС) № 642/2010 се заменя с текста, даден в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 март 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 187, 21.7.2010 г., стр. 5.
   
      ПРИЛОЖЕНИЕ
      
         
            „ПРИЛОЖЕНИЕ III
            
               Борси за котировка и референтни сортове
            
            
                        Продукт
                     
                     
                        Обикновена пшеница
                     
                     
                        Твърда пшеница
                     
                     
                        Царевица
                     
                     
                        Други фуражни зърнени култури
                     
                  
                        Стандартно качество
                     
                     
                        Високо
                     
                     
                         
                     
                     
                         
                     
                     
                         
                     
                  
                        Референтен сорт (тип и степен), който се взема предвид за борсовата котировка
                     
                     
                        Hard Red Spring № 2
                     
                     
                        Hard Amber Durum № 2
                     
                     
                        Yellow Corn № 3
                     
                     
                        US Barley № 2
                     
                  
                        Борсова котировка
                     
                     
                        Minneapolis Grain Exchange
                     
                     
                        Minneapolis Grain Exchange (1)
                        
                     
                     
                        Chicago Board of Trade
                     
                     
                        Minneapolis Grain Exchange (2)
                        
                     
                  
      
      
         (1)  При липса на котировка, позволяваща изчисляването на представителната вносна цена cif, се използват котировките FOB, които са публично достъпни в Съединените американски щати.
      
         (2)  При липса на котировка, позволяваща изчисляването на представителната вносна цена CIF, се използват най-представителните котировки FOB, които са публично достъпни в Съединените американски щати.“